Id-diriġenti ta’ AS Roma xeħtu ħarsithom fil-Brażil fejn scout tal-club mill-belt kapitali Taljana kellu ċ-ċans jara fl-azzjoni lill-midfielder ta’ Sao Paulo Igor Silveira Gomes. Huwa għandu 21 sena u jinsab fil-ħames staġun tiegħu ma’ dan il-club rinomat Sudamerikan. Id-diriġent Gianluca Petrachi kellem personalment lil dan l-iscout li kellu ċ-ċans imur jara lil Gomes proprju qabel il-waqfa sfurzata tal-Covid-19. Gomes kellu x-xorti jilgħab b’mod regolari fit-team immexxi minn Fernando Diniz u skorja goal fit-tazza Libertadores.  Ħafna qed iqisuh bħala “Il-Kaka l-ġdid” minħabba li t-teknika tiegħu tixbaħ ħafna lill-eks player ta’ Milan. Roma qed jaħdmu sew biex isaħħu t-team tagħhom bil-coach Paulo Fonseca li qed jgħin f’dan kollu.